title: Rozhodnutie Rady zo 6. decembra 2001, ktorým sa rozširuje mandát Europolu na riešenie závažných foriem medzinárodnej trestnej činnosti uvedených v prílohe k dohovoru o Europole (2001/C 362/01)

text:
Dôležité právne oznámenie

|

32001D1218(01)

Úradný vestník C 362 , 18/12/2001 S. 0001 - 0001

		Rozhodnutie Radyzo 6. decembra 2001,ktorým sa rozširuje mandát Europolu na riešenie závažných foriem medzinárodnej trestnej činnosti uvedených v prílohe k dohovoru o Europole(2001/C 362/01)RADA EURÓPSKEJ ÚNIE,so zreteľom na Dohovor o zriadení Európskeho policajného úradu (ďalej len "dohovor o Europole") [1], a najmä na jeho článok 2 ods. 2,so zreteľom na podnet Belgického kráľovstva a Švédskeho kráľovstva [2],so zreteľom na stanovisko Európskeho parlamentu [3],so zreteľom na prípravné práce, ktoré v tejto veci vykonala Rada Europolu, a to najmä v súvislosti s dôsledkami na rozpočet a personálne zabezpečenie Europolu,keďže:(1) Jedným z cieľov únie je poskytovať občanom bezpečnosť na vysokej úrovni v oblasti slobody, bezpečnosti a spravodlivosti, a to rozvíjaním spoločných aktivít medzi členskými štátmi v oblasti policajnej spolupráce.(2) Účinnosť spolupráce v rámci dohovoru o Europole by sa zvýšila, keby Europol v určitých prioritných oblastiach mohol vykonávať svoje úlohy vzhľadom na všetky aspekty medzinárodnej organizovanej trestnej činnosti uvedenej v prílohe k dohovoru o Europole.(3) Prioritné oblasti by mali byť definované na základe kontinuálneho zberu údajov o trendoch v trestnej činnosti na územiach členských štátov.(4) Toto rozhodnutie nemá vplyv na príslušné úlohy Komisie a Európskej centrálnej banky,ROZHODLA TAKTO:Článok 1Týmto sa Europolu nariaďuje, aby riešil závažné formy medzinárodnej trestnej činnosti uvedené v prílohe k dohovoru o Europole.Článok 21. Na návrh správnej rady Europolu Rada jednomyseľne stanovuje, ktoré závažné formy medzinárodnej trestnej činnosti musia dostať prioritu.2. Riaditeľ bude pravidelne informovať správnu radu Europolu o implementácii týchto priorít.3. Celková správa o činnosti Europolu uvedená v článku 28 ods. 10 prvý pododsek bod 1 dohovoru o Europole explicitne uvádza a odráža tieto priority a ich implementáciu.Článok 31. Toto rozhodnutie nadobúda účinnosť 1. januára 2002.2. Od 1. januára 2002 sa zrušuje rozhodnutie Rady z 29. apríla 1999, ktoré rozširuje mandát Europolu na riešenie problematiky falšovania peňazí a platobných prostriedkov [4].Článok 4Toto rozhodnutie sa uverejní v Úradnom vestníku Európskych spoločenstiev.V Bruseli 6. decembra 2001Za RadupredsedaM. Verwilghen[1] Ú. v. ES C 316, 27.11.1995, s. 2.[2] Ú. v. ES C 176, 21.6.2001, s. 26.[3] Stanovisko podané 12. novembra 2001 (doposiaľ neuverejnené v úradnom vestníku).[4] Ú. v. ES C 149, 28.5.1999, s. 16.--------------------------------------------------


title: 2011/466/EÚ: Rozhodnutie Rady z  19. júla 2011 o uzavretí Dohody medzi Európskym spoločenstvom a Kanadou o bezpečnosti civilného letectva

text:
               27.7.2011

               SK

               Úradný vestník Európskej únie

               L 195/5

         ROZHODNUTIE RADY
   z 19. júla 2011
   o uzavretí Dohody medzi Európskym spoločenstvom a Kanadou o bezpečnosti civilného letectva
   (2011/466/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 a článok 207 ods. 4 prvý pododsek v spojení s článkom 218 ods. 6 písm. a) a ods. 7 a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia rokovala v mene Únie o Dohode medzi Európskym spoločenstvom a Kanadou o bezpečnosti civilného letectva (2) (ďalej len „dohoda“) v súlade s rozhodnutím Rady, ktorým sa Komisii povoľuje začať rokovania.

               (2)

               Dohoda bola podpísaná 6. mája 2009 v mene Únie s výhradou jej možného uzavretia v neskoršom termíne v súlade s rozhodnutím Rady 2009/469/ES (3).

               (3)

               Po nadobudnutí platnosti Lisabonskej zmluvy 1. decembra 2009 by mala Európska únia vydať oznámenie Kanade o tom, že sa Európska únia stala právnym nástupcom Európskeho spoločenstva.

               (4)

               Dohoda by sa mala schváliť.

               (5)

               Je potrebné stanoviť procedurálny postup pre účasť Únie v spoločných orgánoch zriadených dohodou a pre prijatie určitých rozhodnutí týkajúcich sa najmä zmeny a doplnenia dohody a jej príloh, pridania nových príloh, ukončenia platnosti jednotlivých príloh, konzultácií, riešenia sporov a prijatia ochranných opatrení.

               (6)

               Členské štáty by mali prijať potrebné opatrenia na zabezpečenie toho, že sa ich bilaterálne dohody s Kanadou týkajúce sa toho istého predmetu úpravy ukončia dňom nadobudnutia platnosti tejto dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskym spoločenstvom a Kanadou o bezpečnosti civilného letectva (ďalej len „dohoda“).
   Text dohody (4) je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) vydať oznámenie stanovené v článku 16 ods. 1 dohody a vydať toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ v texte dohody sa preto v prípade potreby považujú za odkazy na ‚Európsku úniu‘.“

   Článok 3
   1.   Úniu v spoločnom výbore strán dohody zriadenom v článku 9 dohody zastupuje Európska komisia, ktorej pomáha Európska agentúra pre bezpečnosť letectva a ktorú sprevádzajú letecké úrady ako zástupcovia členských štátov.
   2.   Úniu v spoločnom odvetvovom výbore pre osvedčovanie uvedenom v odseku 2 prílohy A k dohode a v spoločnom odvetvovom výbore pre údržbu uvedenom v odseku 4 prílohy B k dohode zastupuje Európska agentúra pre bezpečnosť letectva, ktorej pomáhajú letecké úrady, ktorých sa priamo týka program každého stretnutia.
   Článok 4
   1.   Komisia po konzultácii s osobitným výborom ustanoveným Radou určí stanovisko, ktoré má prijať Únia v spoločnom výbore strán dohody, pokiaľ ide o tieto záležitosti:

               —

               prijatie alebo zmena a doplnenie rokovacieho poriadku spoločného výboru strán dohody podľa článku 9 ods. 3 dohody.

         2.   Komisia po konzultácii s osobitným výborom uvedeným v odseku 1 a po zohľadnení jeho stanoviska môže prijať tieto opatrenia:

               —

               prijať ochranné opatrenia v súlade s článkom 6 dohody,

               —

               požiadať o konzultácie v súlade s článkom 15 dohody,

               —

               prijať opatrenia na pozastavenie v súlade s článkom 10 dohody,

               —

               zmeniť a doplniť prílohy k dohode v súlade s článkom 16 ods. 5 dohody, pokiaľ sú uvedené zmeny a doplnenia v súlade s príslušnými právnymi aktmi Únie a nevyžadujú žiadnu zmenu uvedených aktov a za predpokladu, že Komisia predložila dôkladné vecné analýzy dôsledkov a uskutočniteľnosti zamýšľaných zmien,

               —

               vypustiť jednotlivé prílohy v súlade s článkom 16 ods. 3 a 5 dohody,

               —

               akékoľvek iné opatrenia, ktoré má strana prijať v zmysle ustanovení dohody, pokiaľ odsek 3 tohto článku a právne predpisy EÚ neustanovujú inak.

         3.   Rada kvalifikovanou väčšinou rozhodne o návrhu Komisie v súlade s ustanoveniami zmluvy, pokiaľ ide o akékoľvek iné zmeny a doplnenia dohody, ktoré nepatria do rozsahu pôsobnosti odseku 2 tohto článku.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 19. júla 2011

            Za Radu

            predseda

         M. SAWICKI

      (1)  Súhlas z 23. júna 2011.

      (2)  Ú. v. EÚ L 153, 17.6.2009, s. 11.

      (3)  Ú. v. EÚ L 153, 17.6.2009, s. 10.

      (4)  Text dohody bol uverejnený v Ú. v. EÚ L 153, 17.6.2009, s. 11 spolu rozhodnutím o podpise.


title: Rozhodnutie Európskeho parlamentu (EÚ) 2016/1534 z 28. apríla 2016 o absolutóriu za plnenie rozpočtu Európskej agentúry pre lieky za rozpočtový rok 2014

text:
               14.9.2016

               SK

               Úradný vestník Európskej únie

               L 246/281

         ROZHODNUTIE EURÓPSKEHO PARLAMENTU (EÚ) 2016/1534
   z 28. apríla 2016
   o absolutóriu za plnenie rozpočtu Európskej agentúry pre lieky za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0069/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0114/2016),

               1.

               udeľuje absolutórium výkonnému riaditeľovi Európskej agentúry pre lieky za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.11.2015, s. 197.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2012/247/EÚ: Rozhodnutie Komisie zo  7. mája 2012 o ukončení antidumpingového konania týkajúceho sa dovozu určitých bezšvových rúr a rúrok zo železa alebo z ocele okrem bezšvových rúr a rúrok z nehrdzavejúcej ocele s pôvodom v Bielorusku

text:
               8.5.2012

               SK

               Úradný vestník Európskej únie

               L 121/36

         ROZHODNUTIE KOMISIE
   zo 7. mája 2012
   o ukončení antidumpingového konania týkajúceho sa dovozu určitých bezšvových rúr a rúrok zo železa alebo z ocele okrem bezšvových rúr a rúrok z nehrdzavejúcej ocele s pôvodom v Bielorusku
   (2012/247/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

               (1)

               Európskej komisii (ďalej len „Komisia“) bol 16. mája 2011 doručený podnet v súvislosti s údajným poškodzujúcim dumpingom týkajúcim sa dovozu určitých bezšvových rúr a rúrok zo železa alebo ocele okrem bezšvových rúr a rúrok z nehrdzavejúcej ocele s pôvodom v Bielorusku (ďalej len „dotknutá krajina“).

               (2)

               Podnet podal Obranný výbor priemyslu bezšvových oceľových rúr Európskej únie (ďalej len „navrhovateľ“) v mene výrobcov, ktorých výroba predstavuje podstatnú časť, v tomto prípade viac než 50 %, celkovej výroby určitých bezšvových rúr a rúrok zo železa alebo ocele v Únii.

               (3)

               Podnet obsahoval prima facie dôkazy o existencii dumpingu a z toho vyplývajúcej značnej ujmy, ktoré sa považovali za dostatočné na odôvodnenie začatia antidumpingového konania.

               (4)

               Komisia po porade s poradným výborom, prostredníctvom oznámenia uverejneného v Úradnom vestníku Európskej únie
                   (2), začala antidumpingové konanie týkajúce sa dovozu určitých bezšvových rúr a rúrok zo železa alebo ocele s pôvodom v Bielorusku do Únie.

               (5)

               Komisia poslala dotazníky výrobnému odvetviu Únie, vyvážajúcemu výrobcovi v Bielorusku, dovozcom a orgánom v Bielorusku. Zainteresované strany dostali možnosť písomne sa vyjadriť a požiadať o vypočutie v lehote stanovenej v oznámení o začatí konania.

               (6)

               Všetky zainteresované strany, ktoré o to požiadali a preukázali, že existujú osobitné dôvody, pre ktoré by mali byť vypočuté, boli vypočuté.

         B.   STIAHNUTIE PODNETU A UKONČENIE KONANIA

               (7)

               Listom z 26. januára 2012 určeným Komisii navrhovateľ oficiálne stiahol svoj podnet.

               (8)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (9)

               Komisia dospela k názoru, že toto konanie by sa malo ukončiť, pretože pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a dostali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.

               (10)

               Komisia preto skonštatovala, že antidumpingové konanie týkajúce sa dovozu určitých bezšvových rúr a rúrok zo železa alebo z ocele s pôvodom v Bielorusku do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu určitých bezšvových rúr a rúrok zo železa alebo ocele okrem bezšvových rúr a rúrok z nehrdzavejúcej ocele s pôvodom v Bielorusku, ktoré majú kruhový prierez s vonkajším priemerom nepresahujúcim 406,4 mm a ktorých hodnota uhlíkového ekvivalentu (CEV) podľa výpočtov a chemickej analýzy Medzinárodného inštitútu zvárania (3) nepresahuje výšku 0,86, v súčasnosti zaradené pod číselné znaky KN ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 a ex 7304 59 93, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. mája 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 187, 28.6.2011, s. 22.

      (3)  CEV sa stanovuje v súlade s Technickou správou, 1967, IIW dok. IX-535-67, ktorú uverejnil Medzinárodný inštitút zvárania (IIW).


title: 2014/740/EÚ: Rozhodnutie Rady z  9. októbra 2014 o pozícii, ktorá sa má zaujať v mene Európskej únie vo Výbore veľvyslancov AKT – EÚ v súvislosti s mandátom, ktorý sa má udeliť výkonnej rade Centra pre rozvoj podnikania (CDE)

text:
               29.10.2014

               SK

               Úradný vestník Európskej únie

               L 308/93

         ROZHODNUTIE RADY
   z 9. októbra 2014
   o pozícii, ktorá sa má zaujať v mene Európskej únie vo Výbore veľvyslancov AKT – EÚ v súvislosti s mandátom, ktorý sa má udeliť výkonnej rade Centra pre rozvoj podnikania (CDE)

      (2014/740/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 209 ods. 2 v spojení s jej článkom 218 ods. 9,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), (ďalej len „Dohoda o partnerstve AKT – EÚ“),
   so zreteľom na návrh Európskej komisie,
   keďže:

               (1)

               Na štvrtom fóre na vysokej úrovni o účinnosti pomoci v Pusane vyzvali strany Dohody o partnerstve AKT – EÚ na výraznejšie priame zapojenie súkromného sektora s cieľom podporiť inovácie, vytvárať príjmy a zamestnanosť, podporovať MSP a podnikanie, mobilizovať domáce zdroje a ďalej rozvíjať inovačné finančné mechanizmy.

               (2)

               Vzhľadom na uvedené skutočnosti a na vývoj medzinárodného prostredia, najmä na značný počet aktérov a postupov zameraných na poskytovanie účinnej podpory súkromného sektora, by sa súvisiace programy mali realizovať prostredníctvom organizácií, ktoré preukázali svoju schopnosť poskytovať vysokokvalitnú expertízu nákladovo efektívnym spôsobom.

               (3)

               Rada ministrov AKT – EÚ na svojom 39. zasadnutí, ktoré sa konalo 19. a 20. júna 2014 v Nairobi, v spoločnom vyhlásení schválila, že pristúpi k riadnemu uzatvoreniu Centra pre rozvoj podnikania („CDE“) ako aj ku zmene prílohy III k Dohody o partnerstve AKT – EÚ a v tejto súvislosti deleguje právomoci na Výbor veľvyslancov AKT – EÚ, aby v tejto veci ďalej konal s cieľom prijať potrebné rozhodnutia.

               (4)

               Pozícia Únie v rámci Výboru veľvyslancov AKT – EÚ v súvislosti s mandátom, ktorý sa má udeliť výkonnej rade CDE by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Európskej únie prijať vo Výbore veľvyslancov AKT – EÚ v súvislosti s mandátom, ktorý sa má udeliť výkonnej rade CDE, je stanovená v súlade s návrhom rozhodnutia Výboru veľvyslancov AKT – EÚ, ktorý je pripojený k tomuto rozhodnutiu.
   2.   Menšie zmeny v návrhu rozhodnutia môžu schváliť zástupcovia Únie vo Výbore veľvyslancov AKT – EÚ bez ďalšieho rozhodnutia Rady.
   Článok 2
   Rozhodnutie Výboru veľvyslancov AKT – EÚ sa po prijatí uverejní v Úradnom vestníku Európskej únie.

      Toto rozhodnutie nadobúda účinnosť dňom jeho prijatia.
      V Luxemburgu 9. októbra 2014

            Za Radu

            predseda

         A. ALFANO

      (1)  Ú. v. ES L 317, 15.12.2000, s. 3. Dohoda zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).

      NÁVRH
      ROZHODNUTIE VÝBORU VEĽVYSLANCOV AKT – EÚ č. …/…
      z …
      o mandáte, ktorý sa má udeliť výkonnej rade Centra pre rozvoj podnikania (CDE)
      VÝBOR VEĽVYSLANCOV AKT – EÚ,
      so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) (ďalej len „Dohoda o partnerstve AKT-EÚ“), a najmä na jej prílohu III článok 2,
      keďže:

                  (1)

                  V článku 2 ods. 6 písm. d) prílohy III k Dohode o partnerstve AKT – EÚ sa od Výboru veľvyslancov AKT – EÚ vyžaduje monitorovanie celkovej stratégie CDE a dohľad nad prácou výkonnej rady CDE.

                  (2)

                  Výkonná rada CDE dohliada na prácu CDE (článok 2 ods. 7 písm. b)), prijíma program a rozpočet CDE (článok 2 ods. 7 písm. c)) a predkladá Výboru veľvyslancov AKT – EÚ pravidelné správy a hodnotenia (článok 2 ods. 7 písm. d)).

                  (3)

                  V stanovách a rokovacom poriadku CDE prijatými rozhodnutím Výboru veľvyslancov AKT – ES č. 8/2005 (ďalej len „stanovy CDE“) a v nariadení o rozpočtových pravidlách CDE prijatom rozhodnutím Výboru veľvyslancov AKT – ES č. 5/2004 sa stanovujú záruky vo vzťahu k informovaniu Výboru veľvyslancov AKT – EÚ a dohľadu z jeho strany.

                  (4)

                  Rada ministrov AKT – EÚ na svojom 39. zasadnutí, ktoré sa konalo 19. a 20. júna 2014 v Nairobi, v spoločnom vyhlásení schválila, že pristúpi k riadnemu uzatvoreniu CDE, ako aj ku zmene prílohy III k Dohode o partnerstve AKT-EÚ a v tejto súvislosti rozhodla delegovať právomoci na Výbor veľvyslancov AKT – EÚ, aby v tejto veci ďalej konal s cieľom prijať potrebné rozhodnutia.

                  (5)

                  Vyššie uvedeným spoločným vyhlásením Rady ministrov AKT – EÚ sa zriadila spoločná pracovná skupina AKT – EÚ (ďalej len „SPS“) s cieľom zabezpečiť uzavretie CDE za čo najlepších podmienok,

            PRIJAL TOTO ROZHODNUTIE:
      Článok 1
      1.   Výbor veľvyslancov AKT – EÚ za podmienok stanovených v článkoch 2, 3 a 4 tohto rozhodnutia týmto poveruje výkonnú radu CDE, aby s okamžitou účinnosťou prijala všetky potrebné opatrenia na prípravu uzavretia CDE.
      2.   Pri uzavretí CDE sa rešpektujú právomoci orgánov dohľadu CDE stanovené v prílohe III k Dohode o partnerstve AKT – EÚ, ako aj podmienky, ktoré stanovila Rada ministrov AKT – EÚ vo svojom spoločnom vyhlásení z 20. júna 2014.
      Článok 2
      1.   Výkonná rada CDE čo najskôr, a najneskôr do 23. decembra 2014, uzavrie zmluvu so správcom konkurznej podstaty s cieľom vypracovať a vykonať plán uzavretia, ako aj spravovať CDE počas procesu vedúceho k jeho uzavretiu.
      2.   V rámci plánu uzavretia sa umožní riadne uzavretie CDE pri rešpektovaní práv všetkých zainteresovaných tretích strán a so zabezpečením dokončenia prebiehajúcich projektov na podporu súkromného sektora samotným CDE alebo prostredníctvom subjektu, ktorému je možné postúpiť ich riadenie.
      3.   V pláne uzavretia sa počíta s dokončením likvidácie CDE najneskôr do 31. decembra 2016. Plán uzavretia zahŕňa čas potrebný na vykonanie posledných platieb, vypracovanie záverečných správ a finančných a štatutárnych auditov s cieľom ukončenia CDE do 31. decembra 2016.
      Článok 3
      1.   Výboru veľvyslancov AKT – EÚ sa v súlade s postupmi ustanovenými v Dohode o partnerstve AKT – EÚ, stanovách CDE a nariadení o rozpočtových pravidlách CDE poskytne plán uzavretia prijatý výkonnou radou CDE.
      2.   Výkonná rada CDE predkladá Výboru veľvyslancov AKT-EÚ štvrťročné správy o dosiahnutom pokroku v procese uzatvárania.
      Článok 4
      Výkonná rada CDE uskutoční konzultácie s SPS v súvislosti s návrhom mandátu správcu konkurznej podstaty uvedenom v článku 2 ods. 1, ako aj s návrhom plánu uzavretia a návrhom udelenia absolutória.

         Toto rozhodnutie nadobúda účinnosť dňom jeho prijatia.
         V […], […]

               Za Výbor veľvyslancov AKT – EÚ

               predseda

         (1)  Ú. v. ES L 317, 15.12.2000, s. 3. Dohoda zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).


title: 2009/220/ES: Rozhodnutie Európskeho parlamentu z  22. apríla 2008 o účtovnej závierke Európskeho úradu pre bezpečnosť potravín za rozpočtový rok 2006

text:
               31.3.2009

               SK

               Úradný vestník Európskej únie

               L 88/191

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskeho úradu pre bezpečnosť potravín za rozpočtový rok 2006
   (2009/220/ES)
   EURÓPSKY PARLAMENT,
   so zreteľom na konečnú účtovnú závierku Európskeho úradu pre bezpečnosť potravín za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2006 spolu s odpoveďami úradu (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0120/2008),

               1.

               berie na vedomie konečnú účtovnú závierku Európskeho úradu pre bezpečnosť potravín pripojenú k správe Dvora audítorov;

               2.

               schvaľuje účtovnú závierku Európskeho úradu pre bezpečnosť potravín za rozpočtový rok 2006;

               3.

               poveruje svojho predsedu, aby toto rozhodnutie postúpil výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 35.

      (2)  Ú. v. EÚ C 309, 19.12.2007, s. 80.

      (3)  Ú. v. ES L 248, 16.9.2002, s. 1.

      (4)  Ú. v. ES L 31, 1.2.2002, s. 1.

      (5)  Ú. v. ES L 357, 31.12.2002, s. 72.